open-index/open-wikipedia-markdown huggingface dataset:
Martin Arnold

**Martin Arnold** (s. 1959 Wien, Itävalta) on kokeellisen elokuvan tekijä, joka  työstää uudelleen löytämäänsä filmiaineistoa. Hän on myös itävaltalaisen Sixpack Filmsin perustajajäsen. Arnold opiskeli psykologiaa ja taidehistoriaa Wienin yliopistossa. Hän on opettanut elokuvan tekoa Wisconsinin yliopistossa Milwaukeessa, San Francisco Art Institutessa, Städelschulessa, Kansas City Art Institutessa, Bard Collegessa ja Binghamtonin yliopistossa. Hänen elokuviaan levittävät Canyon Cinema Yhdysvalloissa ja Sixpack Film Itävallassa.

Arnoldin elokuvat ovat voimakkaasti leikattuja sekvenssejä, joissa muutama sekunti materiaalia venytetään isommiksi töiksi. *Passage à l’actessa* (1993) hän käyttää useita sekunteja elokuvasta *[[Kuin surmaisi satakielen (elokuva)|Kuin surmaisi satakielen]]* ja tekee siitä tarinan, joka kertoo aggressiosta ja jännitteistä perinteisessä amerikkalaisessa perheessä.

Martin Arnold edustaa sukupolven taiteilijoiden siirtymistä kokeelliseen elokuvan ja videotaiteeseen. Teoksia kuten *Passage à l’actea* (1993) varten Arnold kirjoitti listan tarvittavista editoinneista, jotka editori sitten toteutti. 1990-luvun puolivälissä Arnold tutustui Avidin digitaaliseen editointilaitteeseen, jonka ansiosta hän pystyi itse työskentelemään materiaalin kanssa ja leikkaamaan siitä intensiivisesti toistuvia sekvenssejä itse. Ensimmäisessä digitaalisesti leikatussa projektissaan, *Alone: Life Wastes Andy Hardyssa* (1998), hän käytti materiaalia Mickey Rooneyn hahmosta Andy Hardysta, joka esiintyi vuosien 1937–1946 suositussa elokuvasarjassa.

## Valittu filmografia

**Jeanne Marie Renée* (2002)
**Deanimated* (2002)
**Alone. Life Wastes Andy Hardy* (1998)
**Brain Again: Spot* (1994)
**In Futurum* (1994)
**Jesus Walking on Screen* (1993)
**Passage à l’acte* (1993)
**Remise* (1993)
**Pièce touchée* (1989)
**O.T.2* (1986)
**O.T.1* (1985)

## Aiheesta muualla
*Verkkosivujen Martin Arnold | Elokuva
*Martin Arnold at Canyon Cinema Cooperative
*
*Sixpack Film
Siloksaanit

**Siloksaanit** ovat polymeerisiä yhdisteitä, joiden runkona on vuorotteleva pii-happi-ketju, joka voi olla suora, haaroittunut tai syklinen. Piiatomeihin on usein myös liittynyt alkyyliryhmiä. Avoketjuisten siloksaanien rakennetta voidaan kuvata yleisellä kaavalla R3Si(OSiR2)nOSiR3 ja syklisten siloksaanien rakennetta voidaan kuvata kaavalla (R2SiO)n. R tarkoittaa hiilivetyryhmää ja n on kokonaisluku.

## Ominaisuudet ja valmistus
Molekyylimassaltaan pienet suoraketjuiset di-, tri- ja tetrasiloksaanit, esimerkiksi heksametyylidisiloksaani, ovat huoneenlämpötilassa kirkkaita nesteitä. Myös käytetyimmät sykliset siloksaanit oktametyylisyklotetrasiloksaani, dekametyylisyklopentasiloksaani ja dodekametyylisykloheksasiloksaani ovat helposti haihtuvia nestemäisiä aineita. Molekyylimassaltaan suuria polysiloksaaneja kutsutaan silikoneiksi ja ne ovat öljymäisiä tai elastomeereja. Siloksaanit ovat stabiileja yhdisteitä, jotka eivät reagoi kovin helposti, lukuun ottamatta eräitä toisiintumisreaktioita.

Siloksaaneja valmistetaan hydrolysoimalla kloorisilaaneja tai silaaniestereitä. Hydrolyysin ensimmäisessä vaiheessa muodostuu silanoleja, jotka kondensoituvat helposti happojen vaikutuksesta, jolloin niistä lohkeaa vesimolekyyli ja muodostuu siloksaaneja. 

## Lähteet

## Aiheesta muualla
*The Danish Environmental Protection Agency: Siloxanes (D3, D4, D5, D6, HMDS), Evaluation of health hazards and proposal of a health-based quality criterion for ambient air Environmental Project No. 1531, 2014 pdf
1,3-dimetyyliamyyliamiini

**1,3-dimetyyliamyyliamiini** (DMAA, metyyliheksamiini) on orgaaninen yhdiste, jota markkinoidaan eri nimillä ravintolisänä. Sitä ovat käyttäneet varsinkin voimalajien harrastajat. Metyyliheksamiinia käytetään myös dopingaineena.

Sitä sisältävät tuotteet on Suomessa vedetty markkinoilta, koska Eviran saamien tietojen mukaan sillä on haittavaikutuksia terveydelle erityisesti kofeiinin kanssa. Se aiheuttaa vakavia haittavaikutuksia sydämen ja aivojen toiminnalle. Sitä on myyty muun muassa tuotenimellä *Jack3D*. 

Yhdisteen on kehittänyt lääketehdas Eli Lilly ja patentoinut nimellä *Forthane* nenän tukkoisuuden hoitoon, mutta sen patentti on vanhentunut. Nykyisin sillä ei ole lääketieteellistä käyttöä.

Vuonna 2006 se tuli Yhdysvalloissa markkinoille ravintolisänä laihduttajille ja kuntoilijoille nimellä *Geranamine*.

## Lähteet
Howard Sounes

**Howard Sounes** (s. 1965 Welling, Iso-Britannia) on brittiläinen kirjailija ja journalisti.

Hän on kirjoittanut elämäkerrat  Paul McCartneystä, Bob Dylanista ja Charles Bukowskista. Vuonna 2013 ilmestynyt teos *Amy, 27* kertoo kuudesta muusikosta, jotka kuolivat 27-vuotiaina: Amy Winehouse, Jimi Hendrix, Jim Morrison, Janis Joplin, Brian Jones ja Kurt Cobain.

## Lähteet

## Aiheesta muualla
* Virallinen sivusto
Teräskynnet

**Teräskynnet** () on vuonna 1993 julkaistu hongkongilainen toimintakomedia. Elokuvan pääosia esittävät mm Jet Li, Sharla Cheung, Dicky Cheung, Bryan Leung, Anita Yuen, Natalis Chan, Alan Chui, Kingdom Yuen, Linda Cheung, Gordon Liu, Dion Lam, Wong Tin-lam ja Pak Man-biu. Elokuvan on ohjannut Wong Jing.

## Aiheesta muualla
*
Valentina Cervi

**Valentina Cervi** on (s. 13. huhtikuuta 1976 Rooma, Italia) on italialainen näyttelijä. 

## Ura
Valentina Cervi syntyi Roomassa vuonna 1976. Hänen isoisänsä on *[[Isä Camillo]]* -elokuvista tunnettu näyttelijä Gino Cervi. Valentina Cervi aloitti näyttelijänuransa 10-vuotiaana italialaisessa elokuvassa *Portami la luna*. 

Cervi on näytellyt useissa elokuvissa ja televisiosarjoissa Italiassa, Isossa-Britanniassa, Ranskassa ja Yhdysvalloissa. Hän esiintyi englanninkielisessä roolissa ensimmäisen kerran vuonna 1996 Jane Campionin elokuvassa *Naisen muotokuva*. Servi esitti pääosaa elokuvassa *Artemisia*, joka perustui taiteilija Artemisia Gentileschin elämään. Vuonna 1999 hän oli ehdolla César-palkinnon saajaksi roolistaan ranskalaisessa elokuvassa *Robert-ei-saa*.

Cervi näytteli italialaista etsivää Arianna BBC:n sarjassa *Zen* ja mielisairasta Berthaa *[[Kotiopettajattaren romaani]]n* filmatisoinnissa *Jane Eyre* vuonna 2011. Hän alkoi näytellä vampyyri Salomea HBO:n sarjassa *[[True Blood]]* sarjan viidennellä kaudella.

## Lähteet

## Aiheesta muualla
* 
* Valentina Cervi Allmovie-sivustolla
*
Arkadi Babtšenko

**Arkadi Arkadjevitš Babtšenko** (; s. 18. maaliskuuta 1977) on venäläinen toimittaja ja kirjailija. Oikeustiedettä opiskellut moskovalainen työskentelee Novaja Gazeta -lehden toimittajana ja sotakirjeenvaihtajana.

Vuonna 1996 Tšetšenian sotaan joutunut Babtšenko kirjoitti neljän vuoden sotakokemuksistaan teoksen Sodan värit. Like Kustannus julkaisi kirjan suomennettuna vuonna 2010.

Helmikuussa 2017 Babtšenko muutti pois Venäjältä, ensin Prahaan ja sieltä Kiovaan. 29. toukokuuta 2018 hänen uutisoitiin tulleen ammutuksi asunnossaan Kiovassa. Se oli kuitenkin Ukrainan turvallisuuspalvelun mukaan lavastettu tapaus, jotta venäläisagentit saataisiin paljastettua. Babtšenko esiintyi seuraavana päivänä Kiovassa tiedotustilaisuudessa.

## Lähteet
Acxiom

**Acxiom** on yhdysvaltalainen yritys, jonka toimialana ovat kohdennetun markkinoinnin palvelut. Yritys on listattu Nasdaqissa (), ja sen pääkonttori sijaitsee Little Rockissa, Arkansas’ssa. *[[Advertising Age]]* -lehti arvioi vuonna 2012 Acxiomin Yhdysvaltain toiseksi suurimmaksi mainostoimistoksi. Vuonna 2011 sen liikevoitto oli 77,26 miljoonaa dollaria. Analyytikoiden mukaan Acxiomilla on hallussaan maailman suurin kuluttajia koskeva kaupallinen tietokanta, joka sisältää yrityksen johtoportaan lausuntojen mukaan tietoja noin 500 miljoonasta henkilöstä eri puolilla maailmaa. 

Kesäkuussa 2012 Acxiomilla oli käytössään yli 23&nbsp;000 tietokonepalvelinta, joiden tehtävänä on kerätä  kuluttajia koskevia tietoja ja analysoida niitä. Julkisuuteen antamissaan haastatteluissa Acxiomin toimitusjohtaja Scott Howe on käyttänyt yrityksestä mieluummin termiä tiedonjalostaja () kuin tiedonlouhija (). Acxiomin asiakkaita ovat esimerkiksi tavarataloketjut, pankit ja Toyotan kaltaiset suuret autoalan yhtiöt. 

Acxiomin tuotekatalogissa on satoja erilaisia ”elementeiksi” kutsuttuja yksityiskohtia, joita ostamalla yritysasiakkaat voivat täydentää omia tietokantojaan. Elementtien avulla yritykset pystyvät löytämään talouksia, joita esimerkiksi allergiat koskettavat. Tarjolla on myös tietoja talouksien rahatilanteesta sekä yksittäisten henkilöiden etnisestä taustasta, alkuperämaasta ja kiinnostuksen kohteista, jotka on päätelty sen perusteella, millaisia ostoksia henkilö on tehnyt ja millaisia vastauksia hän on mahdollisesti antanut mielipidetiedusteluissa. Acxiomin harjoittama tiedonkeräystoiminta on laillista, mutta jotkut yksityisyydensuojan puolustajat ovat olleet huolissaan mahdollisuuksista tietojen väärinkäyttöön.

## Lähteet

## Aiheesta muualla
* Acxiomin viralliset sivut
Chris Nicholson (kilpapurjehtija)

**Christopher John "Chris" Nicholson** (s. 18. kesäkuuta 1969 Newcastle) on australialainen entinen kilpapurjehtija. Hänen seuransa oli Belmont Yacht Club.

Nicholson osallistui ensimmäisiin MM-kilpailuihinsa 1994, jolloin hän oli Tornado-luokassa seitsemästoista. Hän voitti kolme peräkkäistä 49er-sarjan maailmanmestaruutta vuosina 1997&ndash;1999, ja sijoittui viidenneksi MM-kisoissa 2000. Nicholson oli 49er-luokassa kuudes Sydneyn olympialaisissa 2000 ja sijoittui seitsemänneksi Ateenassa 2004.

## Lähteet
Chris Nicholson

**Chris Nicholson** on ainakin seuraavien henkilöiden nimi: 

* Chris Nicholson, uusiseelantilainen kaukalopikaluistelija ja ratapyöräilijä
* Chris Nicholson, brittiläinen taikuri
* Chris Nicholson, australialainen kilpapurjehtija
Andrew Nicholson

**Andrew Nicholson** on ainakin seuraavien henkilöiden nimi: 

* Andrew Nicholson, kanadalainen koripalloilija
* Andrew Nicholson, uusiseelantilainen ratsastaja
* Andy Nicholson, Arctic Monkeys -yhtyeen entinen basisti
* Andrew Nicholson, uusiseelantilainen kaukalopikaluistelija ja pikaluistelija
Chris Nicholson (kaukalopikaluistelija)

**Christopher John "Chris" Nicholson** (s. 16. maaliskuuta 1967 Bexleyheath, Iso-Britannia) on uusiseelantilainen entinen kaukalopikaluistelija, pikaluistelija, rata- ja maantiepyöräilijä.

Nicholson teki pikaluistelussa 10&nbsp;000 metrin ennätyksensä 16.56,70 Methvenissä 1990, ja kyseessä on paikan rataennätys. Nicholson osallistui Albertvillen olympialaisissa 1992 1&nbsp;000 metrille, jolla hän sijoittui viidenneksitoista, sekä 5&nbsp;000 metrin viestiin, jossa Uusi-Seelanti oli neljäs. Hän oli kisojen avajaisissa maansa lipunkantaja. Nicholson kilpaili samana vuonna kesäolympialaisissa Barcelonassa, jossa hän oli ratapyöräilyssä Uuden-Seelannin kymmenenneksi sijoittuneen 100 kilometrin joukkuetakaa-ajoryhmän jäsen. Hän oli voittanut maansa mestaruuden maantieajossa vuonna 1991 ja aika-ajossa 1997.

Nicholson kilpaili kaukalopikaluistelussa jälleen Lillehammerin olympiakisoissa 1994, joissa hän sai parhaan sijoituksensa viestistä, jossa Uusi-Seelanti oli kahdeksas. Hän on kiertänyt kotimaassaan paikallisia kisoja vuodesta 2008 lähtien ja on saavuttanut muutamia voittoja. Nicholson myös sijoittui kolmanneksi aika-ajossa maansa mestaruuskilpailuissa 2009.

Chrisin veli Andrew on kilpaillut pikaluistelussa ja kaukalopikaluistelussa.

## Lähteet
The Elder Scrolls Adventures: Redguard

**The Elder Scrolls Adventures: Redguard** on Bethesda Softworksin kehittämä ja julkaisema ''The Elder Scrolls'' -pelisarjaan kuuluva toimintaroolipeli. Peli julkaistiin MS-DOS:lle vuonna 1998.

## Juoni
Pelin tapahtumat sijoittuvat Tamrieliin toisen aikakauden vuoteen 864, noin 400 vuotta ennen *[[The Elder Scrolls: Arena]]n* tapahtumia. Tarina kertoo Cyrus-nimisestä nuoresta Redguardista, joka saapuu Stros M’kai -saarelle etsimään kadonnutta sisartaan, Iszaraa, mutta löytää itsensä keskeltä poliittista juonittelua.

## Aiheesta muualla
* ''The Elder Scrolls Adventures: Redguardin'' virallinen kotisivu 
* Unofficial Elder Scrolls Pages Wiki: Redguard
Andrew Nicholson (luistelija)

**Andrew Thomas Nicholson** (s. 12. heinäkuuta 1970 Auckland) on uusiseelantilainen entinen kaukalopikaluistelija ja pikaluistelija.

Nicholson osallistui olympialaisiin ensimmäistä kertaa Albertvillessä 1992, jossa hän oli mukana maansa 5&nbsp;000 metrin kaukalopikaluistelujoukkueessa, joka sijoittui neljänneksi. Hän osallistui Lillehammerin kisoissa 1994 kolmeen lajiin ja sai parhaan sijoituksensa jälleen viestistä, kun Uusi-Seelanti oli kahdeksas. Nicholson kilpaili Naganon olympiakisoissa 1998 pikaluistelussa 1&nbsp;000 ja 1&nbsp;500 metrin matkoilla. 

Nicholson alkoi kilpailla pyöräilyssä lopetettuaan luistelu-uransa vuonna 1998. Hän osallistui muun muassa maantiepyöräilyn Uuden-Seelannin-mestaruuskilpailuihin 2001, mutta totesi, että kansalliselle huipulle kipuaminen olisi ollut hyvin haastavaa. Andrewin veli Chris kilpaili pyöräilyssä ja luistelussa.

## Lähteet
Syväjärvi (Myrskylä)

**Syväjärvi** on yksi Myrskylän suurimmista järvistä. Sen rannalla on kunnan virallinen uimapaikka ja kaksi grillikatosta. Järven ympärillä on pientaloasutusta. Syväjärven valuma-alue on pääasiassa metsäinen ja peltoja on vähän. Ulkoinen kuormitus johtuu pääasiassa haja-asutuksesta ja vapaa-ajan asutuksesta.

Suunnittelukeskus on tehnyt Syväjärven alueelle vesihuollon yleissuunnitelman 1998. Syväjärvi on luokiteltavissa rehevähköksi, mutta se on yleiseltä käyttökelpoisuudeltaan tyydyttävä ja sen tilanne on parantunut 1990-luvulla. Vesien kerrostuneisuuden kaudella alusveden happipitoisuus on vähäinen.

Syväjärveä on tehokalastettu 1993 alkaen. Vuonna 1998 nuottauksissa saalis oli 2&nbsp;450&nbsp;kg eli 74&nbsp;kg vesihehtaarilta. Myös rysällä on kalastettu talkootyönä. Vesistönhoitoon järvellä osallistuu Syväjärvi-yhdistys ry.

Syväjärvellä uimisen lisäksi järjestetään kalastuskilpailuja. Myrskylän Kalakerho ja Orimattilan Kalakerho järjestivät 31.3.2012 pilkkikilpailun, jonka Orimattilan Kalakerho voitti.

## Lähteet
Tuomas Tyystälä

**Tuomas Tyystälä** (s. 20. marraskuuta 1991) on suomalainen jalkapalloilija, pelipaikaltaan keskikenttäpelaaja. Seuratasolla hän edustanut pääosin PS Kemiä. Tyystälä aloitti jalkapalloilun kemiläisen FC-88:n riveissä ja pelasi juniorina myös Kemin Palloseuran riveissä. Kaudeksi 2008 hän nousi PS Kemin edustusjoukkueeseen ja pelasi siellä neljän kauden ajan Ykköstä. Kauden 2011 päätteeksi PS Kemi putosi Kakkoseen, ja Tyystälä siirtyi Rovaniemen Palloseuraan. Tyystälän RoPS-pelaaminen oli loukkaantumisten sävyttämä. Keväällä 2013 Tyystälä loukkaantui keväisen Liigacupin aikaan. Sen jälkeen pelaaminen jäi vähiin. Kaudella 2013 hän pelasi RoPS:n reservijoukkueessa FC Santa Clausissa. Kaudeksi 2014 Tyystälä palasi Kakkosessa pelanneen PS Kemin riveihin ja oli nostamassa seuraa kauden jälkeen Ykköseen., 

Tyystälä on edustanut Suomea eri ikäkausimaajoukkueissa, viimeksi alle 20-vuotiaiden maajoukkueessa. Kaikkiaan ikäkausimaaotteluita on ollut 15.

## Lähteet

## Asiasta muualla
* Tyystälä transfermarktin sivuilla
* Tyystälä soccerpunterin sivuilla
Andrew Nicholson (ratsastaja)

**Andrew Clifton Nicholson** (s. 1. elokuuta 1961 Te Awamutu) on uusiseelantilainen entinen kenttäratsastaja ja olympiamitalisti.

Nicholson osallistui olympialaisiin uransa aikana kuusi kertaa ja voitti kolme mitalia. Hän kilpaili joka kerta sekä henkilökohtaisessa kilpailussa, jossa hänen paras sijoituksensa oli 16. tila Barcelonasta 1992, sekä joukkuekisassa, jossa Uusi-Seelanti sai hopeaa vuonna 1992 ja pronssia Atlantassa 1996 sekä Lontoossa 2012. Nicholson voitti joukkuekilpailun MM-kultaa 1990, ja 2010 hän sai henkilökohtaisen kisan pronssia Lexingtonissa pidetyissä kisoissa, joissa Uusi-Seelanti voitti joukkuekisan pronssimitalin.

## Lähteet
Ebrima Sohna

**Ebrima Sohna** (s. 14. joulukuuta 1988 Bakau) on uransa päättänyt gambialainen jalkapalloilija, pelipaikaltaan puolustava keskikenttäpelaaja. Sohna on edustanut Gambian jalkapallomaajoukkuetta ja toiminut myös joukkueen kapteenina. Hän teki avausmaalinsa maajoukkuessa Meksikoa vastaan toukokuussa 2010.

Sohna aloitti ammattilaisuransa kasvattiseurassaan Wallidan FC:ssä ja pelasi kaksi kautta siellä. Sohna siirtyi Norjaan Sandefjordiin, jossa hän vietti viisi kautta.

Sohna siirtyi 2012 Rovaniemen Palloseuran riveihin, josta hän allekirjoitti Kuopion Palloseuran kanssa sopimuksen kesken kauden.

Sohja vietti yhden kauden Kazakstanin Valioliigassa pelanneessa FC Vostokissa, jonka jälkeen hän palasi takaisin KuPSiin kahdeksi kaudeksi.

Sohja allekirjoitti Al-Arabic SC:n kanssa kahden ja puolen vuoden sopimuksen, muttei pelannut seuralle, ja haastoi seuran oikeuteen sopimusrikkomusten takia joiden arvo oli 400&nbsp;000$. Sohja allekirjoitti sopimuksen Veikkausliigassa pelaavan Vaasan Palloseuran kanssa, jossa hän vietti 2017 kauden.

Kaudeksi 2018 Sohja siirtyi Azerbaidžanin Valioliigaa pelaavaan Keşlə FK:seen. Sohja piti kauden jälkeen tauon ammattilaisjalkapallosta, palaten kentille Mosta FC:n riveissä melkein 600 päivän tauon jälkeen.

Sohna siirtyi 2021 ASEC Ndiambouriin ja samana vuonna Fortune FC:hen. Hän ilmoitti lopettavansa ammattiuransa 11. helmikuuta 2022.

## Lähteet
Minna Laukka

**Minna Marianne Laukka** (s. 21. toukokuuta 1987 Jyväskylä) on suomalainen pikajuoksija. Hän edustaa Jyväskylän Kenttäurheilijoita ja häntä on valmentanut vuodesta 2009 Petteri Jouste. Vuoteen 2008 häntä valmensi Miska Viiri ja vuosina 2008–2009 Jarmo Saastamoinen.

## Ura
### SM-taso
Laukka on saavuttanut Kalevan kisoissa 200 metrin juoksussa pronssia Vaasassa 2013 ja Kuopiossa 2014.

Sisäratojen SM-kilpailuissa hän on saavuttanut 60 metrillä pronssia 2012 ja 2013, 200 metrillä kultaa 2012 ja pronssia 2011, 2013, 2014 ja 2017 sekä viesteissä kultaa 4 × kierroksen viestissä 2014 ja 4 × 300 metrin viestissä 2016 ja hopeaa 4 × 200 metrillä 2013 ja 2017.

Viestijuoksun SM-kilpailuissa Laukka on saanut 4 × 100 metrin viestissä kultaa vuosina 2008, 2012 ja 2014 sekä hopeaa 2007, 2011 ja 2013. 4 × 400 metrin viestissä Laukka on saavuttanut kultaa 2014 ja 2016, hopeaa 2012 ja pronssia 2013.

### Arvokisat ja maaottelut
Pekingin alle 20-vuotiaiden MM-kilpailuissa 2006 Laukka karsiutui sekä 200 metrin juoksun että 4 × 100 metrin viestin alkuerissä. Aikuisten maaotteluissa hän on kilpaillut vuodesta 2010 lähtien.

Helsingin EM-kilpailuissa 2012 Laukka osallistui Suomen joukkueessa 4 × 100 metrin viestiin, mutta joukkue karsiutui finaalista ajalla 44,65. Hän juoksi pikaviestijoukkueessa myös Zürichin EM-kilpailuissa 2014.

## Henkilökohtaiset ennätykset
### Ulkoradat

### Sisäradat

## Lähteet
Ford TW -sarja

**Ford TW -sarja** oli sarja suuria traktoreita, joita Ford valmisti vuosina 1979-1989. Traktorit perustuivat aiempiin malleihin 8700 ja 9700, mutta ne olivat aiempaa tehokkaampia ja vahvempirakenteisia. Uusien mallien suunnittelussa oli myös otettu huomioon nelivetomallit.

Vuosina 1979-1982 valmistettiin malleja TW-10 (123 hv), TW-20 (146 hv) ja TW-30 (177 hv). Näistä TW-10 ja TW-20 olivat lähes identtisiä suurimpana erona se että TW-20:ssä oli turbo. 1983-1985 valmistettiin malleja TW-5, TW-15, TW-25 ja TW-35. Tehot olivat 118, 132, 154 ja 186 hv. TW-5:ttä lukuun ottamatta moottorit olivat turboahdettuja. Aiempiin malleihin verrattuna mm ketteryys oli parantunut uuden etuakselin ansiosta ja nostovoima oli lisääntynyt.  TW-mallien kolmannessa sukupolvessa (Mark II) vuosina 1985-1989 mallimerkinnät pysyivät samoina. Muutoksia tehtiin mm ohjaamossa.

## Suunnittelu
1970-luvun aikana Fordin traktoriosastolla mietittiin tapoja saada lisää tehoa 6,6-litraisesta moottorista, jota käytettiin 100 -sarjassa. Ratkaisuksi löydettiin välijäähdytys ja Garrett AiResearchin kanssa kehitettiin uusi välijäähdytin, jonka avulla moottorista saatiin tehoa 188 hevosvoimaa.
Uusien mallien voimansiirtoa vahvistettiin ja sähköjärjestelmää parannettiin. Mallissa TW-30 oli tehostetut jarrut, lisäpolttoainesäiliö ja yleisesti pienempiä malleja järeämpi rakenne.

## Lähteet
Esa Salminen

**Esa Petteri Salminen** (s. 20. heinäkuuta 1976, Espoo) on helsinkiläinen kirjailija ja kehitysyhteistyön ammattilainen. Vuonna 2020 Salminen sai Tiedonjulkistamisen valtionpalkinnon kirjasta *Kolmetoista kertaa kovempi – Räppärin käsikirja*, jonka hän kirjoitti räppäri Palefacen kanssa.

Oman kirjoittamisensa ohella Salminen on toiminut useiden Madventures-kirjojen tausta- ja kustannustoimittajana sekä kolmantena kirjoittajana.

Salminen työskentelee viestinnän asiantuntijana oman yrityksensä kautta. Hän on koulutukseltaan antropologiaa pääaineenaan opiskellut valtiotieteiden maisteri Helsingin yliopistosta. Hän on työskennellyt myös Sambiassa ja Mosambikissa.

## Teokset

### Romaanit

* 
* 
* 
* 

### Tietokirjat

* 
* 
* 
* 
* 
* 
* 
* 
* 

## Lähteet
Sartori

**Sartori** on muun muassa seuraavien henkilöiden sukunimi:

* Alessio Sartori (s. 1976), italialainen soutaja
* Giovanni Sartori (1924–2017), italialainen valtiotieteilijä
* José Lorenzo Sartori (1932–2018), argentiinalainen roomalaiskatolinen piispa
* Riccardo Sartori (s. 1994), sveitsiläinen jääkiekkoilija
Tim Krabbé

**Tim Krabbé** (s. 13. huhtikuuta 1943 Amsterdam, Alankomaat) on alankomaalainen toimittaja ja kirjailija. Psykologiaa Amsterdamin yliopistossa opiskellut Krabbé on työskennellyt toimittajana ja kirjailijana vuodesta 1967 alkaen. Hänen kirjallinen tuotantonsa on pääosin fiktiivistä lukuun ottamatta hänen harrastustaan shakkia käsitteleviä teoksia. Lisäksi häneltä ilmestyi vuonna 2012 Columbinen koulusurmia käsittelevä tietoteos.

Krabbén tunnetuin romaani on *[[Jäljettömiin]]* (*Het gouden ei*, 1984), josta  George Sluizer on tehnyt kahdesti elokuvan. Kirja on Krabbén teoksista ainoa suomennettu. Hollantilaiseen elokuvaan *[[Kadonnut]]* Krabbé on laatinut käsikirjoituksen. Myös hänen teoksistaan *Flanagan of het einde van een beest* (1970), *Red Desert Penitentiary (1975)* ja *De grot* (1997) on tehty elokuvat.

Krabbé on peräisin taiteilijasuvusta. Hänen isänsä ja isoisänsä olivat taidemaalareita ja äiti kirjailija ja kääntäjä. Veli Jeroen Krabbé on näyttelijä.

## Lähteet
Kielletty rakkaus (televisiosarja)

**Kielletty rakkaus** (*Skilda världar*) on ruotsalaisella TV4-kanavalla vuosina 1996–2002 esitetty ruotsalainen saippuasarja. *Kielletty rakkaus* on ruotsalainen versio australialaisesta *Sons and Daughters* -saippusarjasta. Sarja on Ruotsin pitkäkestoisin yhtä mittaan jatkunut sarja, sitä tehtiin yhteensä kuusi tuotantokautta ja 500 osaa. 

Suomessa sarjaa on esittänyt MTV3 kesällä 2004. Suomessa samalla konseptilla on tehty *[[Salatut elämät]]* -televisiosarjaa.

## Sarjan lähtötilanne
Sarja alussa Daniel Toivonen ja Sandra Bovalius törmäävät toisiinsa Tukholman Cityterminalenissa ja rakastuvat toisiinsa. Sarjan edetessä paljastuu, että he ovatkin keskenään kaksosia, jotka on erotettu toisistaan heidän ollessa pieniä. Bovaliukset olivat yläluokkaa ja Toivoset kuuluivat alempaan työväenluokkaan, mikä aiheutti perheiden välille kitkaa.

## Esittäminen ja suosio
Sarjaa esitettiin sen ensimmäisellä tuotantokaudella viisi kertaa viikossa, maanantaista perjantaihin. Toinen tuotantokausi ja kolmannen tuotantokauden syksy esitettiin neljä kertaa viikossa, maanantaista torstaihin. Kolmannen kauden kevätkausi esittiin jälleen viisi kertaa viikossa. Neljännestä kaudesta sarjan loppuun saakka sitä esittiin enää vain kerran viikossa, mutta yhden jakson kesto tuplaantui.

Sarja keräsi keskimäärin 1,3 miljoonaa katsojaa päivittäin. Sarjan kaikkien aikojen katsotuin jakso esitettiin 23. toukokuuta 1997. Jaksoa seurasi yli 1,5 miljoonaa katsojaa.

## Näyttelijät

## Kaudet

1 Ensimmäinen jakso esitettiin ennakkoon lauantaina 21. syyskuuta 1996, mutta jakson todellinen ensi-ilta oli maanantaina 23. syyskuuta 1996.

### DVD-julkaisut
Nordisk Film aloitti sarjan julkaisemisen DVD:lle maaliskuussa 2011, jolloin ensimmäisessä erässä julkaistiin sarjan 45 ensimmäistä osaa. Tähän mennessä DVD-kokoelmia on julkaistu jaksoon 455 saakka.

### Kokoelmaboksit
Lokakuussa 2013 aiemmin julkaistuja DVD-julkaisuja aloitettiin julkaisemaan myös kokoelmabokseissa, joihin on yhdistetty aiemmin julkaistuja bokseja.

## Lähteet

## Aiheesta muualla
* 
* Skilda världar Facebookissa
Kreikan parlamenttivaalit 2012 (toukokuu)

**Kreikan parlamenttivaalit 2012** järjestettiin 6. toukokuuta 2012. Vaaleissa valittiin Kreikan parlamentin 300 jäsentä kaudelle, joka alkoi 6. toukokuuta 2012 ja päättyi 19. toukokuuta 2012. Vaalit olivat 14. Kreikan kolmannen tasavallan aikana eli vuodesta 1974.

Vaalit olivat ensimmäiset Kreikan velkakriisin puhkeamisen jälkeen. Ne olivat ennenaikaiset ja ne jouduttiin järjestämään Kreikan väliaikaishallitusta johtaneen Loukás Papadímoksen jätettyä eronpyyntönsä huhtikuussa 2012. Papadímos halusi uudet vaalit, jotta parlamentilla olisi vaikeiden talousratkaisujen tekemiselle kansan tuki.

Vaalit voitti liberaalikonservatiivinen Uusi demokratia. Se ja toinen vanha valtapuolue Pasok kärsivät kuitenkin suuren tappion äänissä prosenttiyksiköissä laskettuna. Vasemmistoliitto Syriza palasi parlamenttiin ja nousi sen toiseksi suurimmaksi puolueeksi. Parlamenttiin nousi myös paljon uusia puolueita: kansallismielinen Itsenäiset kreikkalaiset, uusnatsipuolue Kultainen aamunkoitto ja vasemmistolainen Demokraattinen vasemmisto.

Uuden hallituksen muodostaminen epäonnistui vaalien jälkeen, joten Kreikassa järjestettiin uusintavaalit kesäkuussa. Väliajan virkatekevänä pääministerinä toimi sitoutumaton Panagiótis Pikramménos, joka johti Pikramménoksen virkaatekevää hallitusta.

## Tulokset

Vaalien tulokset olivat:

## Lähteet

## Aiheesta muualla
Kreikan parlamenttivaalit 2012 (kesäkuu)

**Kreikan parlamenttivaalit 2012** järjestettiin 17. kesäkuuta 2012. Vaaleissa valittiin Kreikan parlamentin 300 jäsentä kaudelle, joka alkoi 17. kesäkuuta 2012 ja päättyi 31. joulukuuta 2014. Vaalit olivat 15. Kreikan kolmannen tasavallan aikana eli vuodesta 1974.

Vaalit jouduttiin järjestämään, sillä toukokuun ennenaikaisten parlamenttivaalien jälkeiset hallitusneuvottelut kariutuivat. Vaalit voitti edellisten vaalien tavoin liberaalikonservatiivinen Uusi demokratia. Myös vasemmistoliitto Syriza nosti kannatustaan. Vaalien jälkeen pääministeriksi nousi Antónis Samarás, ja muodostettiin Samarásin hallitus. Hallitusneuvottelut olivat nopeat, ja Uuden demokratia, Pasokin ja Demokraattisen vasemmiston muodostama hallitus aloitti toimintansa jo keskiviikkona 20. kesäkuuta.

## Tulokset

Vaalien tulokset olivat:

## Lähteet

## Aiheesta muualla
Dhanush

**Dhanush** (oik. **Venkatesh Prabhu Kasthuri Raja**; s. 28. heinäkuuta 1983  Madras, Tamil Nadu, Intia) on intialainen näyttelijä, laulaja, sanoittaja ja tuottaja, joka työskentelee pääasiassa tamilinkielisessä elokuvateollisuudessa. Hän voitti parhaan miespääosan National Film Awards -palkinnon elokuvasta *[[Aadukalam]]* (2011). Dhanush teki ensiesiintymisensä hindinkielisessä elokuvateollisuudessa menestyselokuvassa *[[Raanjhanaa]]* (2013), mistä hän voitti parhaan miestulokkaan Filmfare Awards -palkinnon. Hänen ensimmäinen kansainvälinen elokuvansa oli *[[Fakiiri joka juuttui vaatekaappiin]]* (2018).

## Yksityiselämä
Dhanush on elokuvaohjaaja Kasthuri Rajan poika ja elokuvaohjaaja Selvaraghavanin veli. Hän meni naimisiin näyttelijä Rajinikanthin tyttären Aishwaryan kanssa 18. marraskuuta 2004. Heillä on kaksi poikaa, vuonna 2006 syntynyt Yatra ja vuonna 2010 syntynyt Linga. Dhanush ja Aishwarya ilmoittivat erostaan alkuvuodesta 2022.

## Filmografia

## Lähteet

## Aiheesta muualla

* 
* 
*
Brighton Rock

**Brighton Rock** voi tarkoittaa seuraavia:

* *[[Kiveä kovempi]]* (engl. *Brighton Rock*), Graham Greenen romaani vuodelta 1938
** *[[Kiveä kovempi (elokuva)|Kiveä kovempi]]*, romaanin filmatisointi vuodelta 1947
** *[[Brighton Rock (vuoden 2010 elokuva)|Brighton Rock]]*, romaanin filmatisointi vuodelta 2010
* Brighton Rock, kanadalainen 1980–1990-lukujen glam metal -yhtye
* ”Brighton Rock”, kappale Queen-yhtyeen vuoden 1974 albumilta *[[Sheer Heart Attack]]*.
Outsideinside

**Outsideinside** on Blue Cheerin albumi vuodelta 1968.

## Kappaleet
#
#
#
#
#
#
#
#
#

## Kokoonpano
* Dickie Peterson – basso, laulu
* Paul Whaley – rummut
* Leigh Stephens – kitara
* Ralph Burns Kellogg – koskettimet

## Lähteet
* CD-levy AA3145146832
Vertaistuotanto

**Vertaistuotanto** () on tuotantoa, jonka perustana on toimijoiden epähierarkkisesti organisoituva yhteistyö. Vertaistuotannon edellytyksenä toimivat yhteisresurssit eli commonsit, jollaisia voivat olla esimerkiksi vapaat tietovarannot tai yhteiset luonnonvarat. Konkreettisimmillaan vertaistuotantoa on toteuttu avoimen lähdekoodin ohjelmissa ja Wikipediassa.

## Teoriaa

Christian Siefkes määrittelee artikkelissaan The Commons of the Future vertaistuotannolle viisi keskeistä elementtiä, jotka ovat:
#jäsenten motivaatio tehdä palveluksia yhteisönsä eteen
#tuotannon määrittyminen tarpeiden mukaan ja vertaistuotteiden jaettu luonne
#tuotteiden riittävyyden varmistaminen
#työnjaollisten ongelmien ja ristiriitojen ylittäminen, kuten vähemmän haluttujen tehtävien kiinnostavuus
#globaalit ja paikalliset intressit sekä verkostojen yhteistyön muotoutuminen

Slovenialainen filosofi Slavoj Žižek on jakanut commonsit kolmeen resurssiulottuvuuteen, jotka ovat ekologinen, sosiaalinen ja verkostollinen. Žižek kannustaa puolustamaan yhteisresursseja, koska hän arvioi näistä resursseista jokaisen olevan uhattuna ympäristökriisin, sosiaali- ja terveyspalveluiden heikon saatavuuden ja tiedon rajaamisen vuoksi.

## Selvityksiä

Suomessa vertaistuotantoa ovat tutkineet ja selvittäneet mm. Sitra ja Ajatuspaja e2 valtioneuvoston kanslian tilaamana. Molemmissa raporteissa vertaistuotanto nähtiin mahdollisuutena kehittää erityisesti palvelutuotantoa käyttäjälähtöisempään suuntaan ja parantaa yhteisöllisyyttä.

## Lähteet
Kriketin Euroopan-liiga 2012

Euroopan krikettiliigassa pelattiin kaudella 2012 T20-muotoisia otteluita eli normaalia lyhempiä 20 syöttövuoron pelejä. 

## 3. divisioona

Kolmas divisioona pelattiin Virossa 14. - 16. kesäkuuta.

## 2.divisioona

Toinen divisioona pelattiin Kreikassa 3.–8. syyskuuta. 

Osallistuvat joukkueet: Kreikka, Kroatia, Israel, Man-saari, Portugali, Espanja, Suomi, Luxemburg, Malta, Kypros, Ruotsi ja Viro.

**Lohko A**

**Lohko B**

Semifnaaleissa Mansaari voitti Istraelin ja Ruotsi Espanjan. Mansaari ja Ruotsi selisivät näin ollen kaudella 2013 käytävään 1. divisioonan turnaukseen. Loppuottelussa Mansaari voitti Ruotsin. Espanja sijoittui kolmanneksi voitettuaan pronssiottelussa Israelin. Viidennestä sijasta pelattaessa Kreikka voitti Suomen 46 juoksulla ja seitsemännen sijan otti Portugali voitettuaan Viron. Yhdeksäs oli Luxemburg, kymmenes Kroatia, yhdestoista Kypros ja peränpitäjäksi jätettiin Maltan joukkue.

## Lähteet
* 3. divisioonan turnaus 

* 2. divisioonan turnaus
Robert Ullner

**August Robert Fredrik Ullner** (13. syyskuuta 1831 Helsingin pitäjä – 8. lokakuuta 1897 Helsinki) oli suomalainen tilanomistaja, kunnallisneuvos ja liikemies.

Ullnerin vanhemmat olivat tilanomistaja, kapteeni Karl Gustaf Ullner ja hänen ensimmäinen puolisonsa Constance Augusta Hisinger. Ullner kävi Helsingfors lyceumia ja pääsi ylioppilaaksi 1848. Hän opiskeli oikeustiedettä Keisarillisessa Aleksanterin-Yliopistossa ja suoritti tuomarintutkinnon sekä suuremman kameraalitutkinnon 1852 sekä sai varatuomarin arvon 1853. Ullner opiskeli sen jälkeen metsänhoitoa Tharantin metsänhoitoakatemiassa ja valmistui metsänhoitajaksi ja metsäkonduktööriksi 1859. Hän toimi Lopen hoitoalueen vt. metsänhoitajana 1861–1864.

Ullner omisti isältään perinnöksi saamansa Helsingin pitäjässä sijainneen Königstedtin kartanon. Hän oli Helsingin pitäjän vt. kruununvoutina 1867, toimi Helsingin pitäjän ensimmäisen pitäjänkokouksen puheenjohtajana ja hän sai kunnallisneuvoksen arvon 1869. Vuosina 1869–1872 Ullner toimi metsänhoitohallituksen kamreerina.

Ullner perusti Königstedtin kartanon maille 1864 Königstedtin lasitehtaan ja hän perusti myös 1872 Köningstedtin kartanon kansakoulun. Hän toimi 1870-luvun alussa urakoitsijana Hanko–Hyvinkää-rautatien rakennustyömaalla ja 1870 hänellä oli myös kultavaltaus Ivalojoen Kultalan alueella. Vuonna 1871 Ullner sai luvan aloittaa rautatien rakentamisen Turun ja Tampereen sekä Toijalan ja Hämeenlinnan välillä mutta tästä hankkeesta ei tullut siinä vaiheessa mitään.

Ullner teki epäonnistuneiden suolakaivossijoitustensa takia konkurssin 1879 ja menetti siinä yhteydessä myös Königstedtin kartanon. Hän muutti Venäjälle 1880 ja oli siellä muun muassa Finland Wood Companyn palveluksessa. Hieman ennen kuolemaansa hän palasi Suomeen 1897. Robert Ullner on haudattu Hisingerin suvun hautaholviin Helsingin pitäjän vanhan kirkon viereen.

Robert Ullner oli naimisissa 1854–1880 Anna Augusta von Kothenin (k. 1880) kanssa. Hän meni 1892 uudestaan naimisiin Johanna Elisabet Reilinin kanssa. Eläinsuojelun uranuurtaja ja kirjailija Constance Ullner oli hänen tyttärensä ensimmäisestä avioliitosta.

## Lähteet
*  Luettu 19.6.2012.
* Ahneus ja nälkä ajoivat Ivalojoelle 1870, Seppo Partasen esitelmä Oulun Geologisessa seurassa 16.11.2000
Wuchereria bancrofti

**Wuchereria bancrofti** on ihmisparasiitti, jonka vektoreina toimivat hyttyset. *Wuchereria bancrofti* on yksi kolmesta rihmamadosta, joka aiheuttaa ihmisessä elefanttitautia eli **elefantiaasia**. Kyseinen tartunta arvioidaan olevan noin 200 miljoonalla ihmisellä maapallon trooppisella ja subtrooppisella alueilla lähinnä Afrikassa ja Etelä-Amerikassa. Tauti on invalidisoiva, eikä siihen ole rokotetta.

## Lähteet
*
*

### Viitteet

## Aiheesta muualla
*UniProt: Taxonomy - Wuchereria bancrofti 
*Global Biodiversity Information Facility (GBIF): Wuchereria bancrofti 
*Centers for Disease Control and Prevention (CDC): Biology - Life Cycle of Wuchereria bancrofti 
*University of Michigan, Animal Diversity Web (ADW): Wuchereria bancrofti
Jaana Partanen

**Jaana Partanen** (s. 3. huhtikuuta 1967) on suomalainen taiteilija. Hän on naimisissa arkkitehti Heikki Lamusuon kanssa ja heillä on yksi tytär. Partanen työskentelee Kuopiossa toimivassa Partanen & Lamusuo Oy:llä. Vuonna 2010 Partanen palkittiin Kuopion kaupunginjohtajan tunnustuspalkinnolla ja kuvataiteen Minna-palkinnolla.

Partanen opiskeli vuosina 1987–1997 Helsingissä Taideteollisessa korkeakoulussa sekä Valokuvataiteen että Elokuvataiteen osastolla. Hän oli opiskelijavaihdossa vuosina 1993–1994 Universidad de Bellas Artes -yliopistossa Barcelonassa. Vuonna 1997 hän valmistui taiteiden maisteriksi.

Partasen *Arjen alkemiaa* sisälsi kokonaisuudet Tuhkimo, Ruusunen ja Oikea prinsessa.
*Mielen alkemiaa* -kokonaisuuteen taas kuului niin 3D-valokuvaa, ääni- ja mediateos.

Vuonna 2010 Partanen osallistui Partanen & Lamusuo Oy:n kanssa Shanghain maailmannäyttelyn Suomen paviljongin media- ja äänimaailmaan sekä oppaiden puvustukseen. Näyttely esitteli suomalaista osaamista innovatiivisuutta. Jaana Partasen ja hänen miehensä ideoi myös Artistiopas –hankkeen, jossa oli mukana 16 taiteilijaa.

## Julkisia taideteoksia
* *Maailmannapa* 2004, Satuvakan päiväkoti Vuokatti
* Bio Rex Kajaani

### Kuvia julkisista teoksista

Tiedosto:Jaana Partanen ja Heikki Lamusuo Evoluutio 2015.JPG|Ympäristötaideteos *Evoluutio*, yhdessä Heikki Lamusuon kanssa, 2015, Kuopio.
Tiedosto:Jaana Partanen ja Heikki Lamusuo Barson mallit 2015.JPG|Digiprintatut seinälaatat *Barson mallit*, yhdessä Heikki Lamusuon kanssa, 2015, Kuopio.
Tiedosto:Jaana Partanen - Tiukanlinnan parlamentti (2023) - Itä-Suomen yliopiston Kuopion kampus, piha-alue Melania-rakennuksen lähellä Savilahden rannalla - Kuopio.JPG|*Tiukanlinnan parlamentti*, 2023, Kuopio.


## Kirjallisuus
* Unen lahja, (2014)

## Lähteet

## Aiheesta muualla
* Partanen & Lamusuo Oy
* Jaana Partasen verkkosivut
Rolf Dobelli

**Rolf Dobelli** (s. 15. heinäkuuta 1966 Luzern) on sveitsiläinen kirjailija. Hänen tunnetuin teoksensa on vuonna 2011 ilmestynyt *Selkeän ajattelun taito*, joka nousi ilmestyessään Saksan bestseller-listan kärkeen. Hän kirjoittaa vakituisesti myös muun muassa ''Die Zeit''- ja ''The Washington Post'' -lehtiin.

Dobelli on perustanut ZURICH.MINDS-yhteisön tunnetuille ajattelijoille, tieteilijöille, taiteilijoille ja yrittäjille, sekä kirjatiivistelmien tuottajan getAbstract-palvelun.

## Suomennettuja teoksia
* *Selkeän ajattelun taito, 2012 (Die Kunst des klaren Denkens, 2011)*, 
**Viisaan toiminnan taito, 2013 (Die Kunst des klugen Handelns, 2012)*, 

## Muita teoksia
* *Fünfunddreissig,* 2003
* *Und was machen Sie beruflich?,* 2004
* *Himmelreich,* 2006
* *Wer bin ich?,* 2007
* *Turbulenzen,* 2007
* *Massimo Marini,* 2010

## Lähteet
* 

## Aiheesta muualla
* 
* ZURICH.MINDS 
* getAbstract.com
Siilinjärven kaivos

**Siilinjärven apatiittikaivos** on Siilinjärvellä sijaitseva fosfaattikaivos. Kaivoksen omistaa norjalaisen lannoitevalmistaja Yaran tytäryhtiö Yara Suomi. Apatiittikaivos aloitti tuotannon 1980, ja se on Suomen suurin avolouhos. Louhoksen pituus on kolme kilometriä ja syvyys 150 metriä. Kaikkiaan Siilinjärven kaivos- ja tehdasalue on kooltaan noin 3&nbsp;000 hehtaaria, ja sen pituus on 12 kilometriä ja leveys 2–3 kilometriä. Tunnettu esiintymä on 14,5 kilometriä pitkä ja ainakin 800 metriä syvä. Esiintymän todellista syvyyttä ei tunneta. Esiintymä on 900 metriä leveä leveimmästä kohdasta.

Siilinjärven esiintymä löytyi 1950 rakennusmestari Jorma Hakalan lähettämän kalkkikivinäytteen perusteella. Koerikastusta tehtiin paikalla 1966 sekä suuremmassa mittakaavassa 1975–1979. Vuoteen 2001 mennessä malmia oli louhittu yhteensä 144 miljoonaa tonnia.

Kaivos tuottaa apatiittirikastetta, jota käytetään kaivoksen vieressä olevan, 1969 perustetun fosforihappo- ja lannoitetehtaan raaka-aineena. Sivutuotteina syntyy myös maatalouskalkkina käytettävää kalsiittirikastetta sekä jonkin verran kiillerikastetta.

Kaivoksen vuosituotanto nousi vuonna 2009 valmistuneiden investointien jälkeen 850&nbsp;000 tonnista miljoonaan tonniin ja sitä on tarkoitus vielä kasvattaa 1,3 miljoonaan tonniin. Malmin rikastuksen sivutuotteena syntyy myös flogopiittia ja karbonaattimineraaleja sisältävää rikastushiekkaa, josta osa jalostetaan maanparannusaineeksi ja loput läjitetään kaivosalueen pohjoispäässä sijaitsevalle Mustin rikastushiekan läjitysalueelle.

## Katso myös
*Soklin malmio

## Lähteet
* GTK Tietoaineistot / Suomen kaivosteollisuus / Apatiittikaivokset 
* Yara investoi 60 miljoonaa Siilinjärvellä, Tekniikka&Talous 8.12.2008 (Arkistoitu – Archive.today)
* Salla Venäläinen : Siilinjärven kaivoksen rikastushiekan hyödyntäminen pilaantuneen maaperän kunnostamisessa, Helsingin yliopisto / Maatalous-metsätieteellinen tiedekunta / Elintarvike- ja ympäristötieteiden laitos 27.3.2010

### Viitteet
Jaželbitsy

**Jaželbitsy** () on maalaiskunta ja sen keskuskylä Novgorodin alueen Valdain piirissä Venäjällä. Se sijaitsee Valdain ylängöllä 18 kilometriä Valdain kaupungista länteen. Kylässä on 1&nbsp;600 ja kunnassa 2&nbsp;200 asukasta (vuonna 2010).

Jaželbitsyn kunnan pinta-ala on 408 neliökilometriä. Se rajoittuu pohjoisessa Kresttsyn piiriin ja Valdain piirin Kostkovon kuntaan, idässä Roštšinoon, Valdain kaupunkiin ja Korotskoon, etelässä Ivantejevoon ja Semjonovštšinaan sekä lännessä Ljubnitsaan. Pinta-alasta 77 % on metsää ja 18,2 % maatalousmaata. Alueella sijaitsee Valdain kansallispuisto ja luonnonmuistomerkiksi luokiteltu Moisejevskoje-järvi. Hyötykaivannaisiin kuuluvat keraaminen savi, kalkkikivi, dolomiitti, hiekka, sora ja turve.

Keskuskylän lisäksi kuntaan kuuluu 35 kylää: Aksentjevo, Apanitsy, Bortsovo, Dolgije Gory, Dvorets, Goruški, Jelniki, Jeremina Gora, Ižitsy, Kiselevka, Knjažovo, Krestovaja, Kuznetsovka, Mironegi, Mironuška, Moisejevitši, Mosolino, Nemtšinova Gora, Objezdno, Ovintšištše, Paršino, Pestovo, Poddubje, Polomjat, Potšep, Rjabinovka, Rjabki, Šilovo, Šugino, Tšavnitsy, Tširki, Ugrivo, Varnitsy, Veliki Dvor ja Zagorje. Keskuskylässä asuu 72,8 % väestöstä. 50–100 asukkaan kyliä ovat Aksentjevo, Dvorets ja Goruški. Viidessä kylässä ei ole lainkaan vakituista asutusta. 

Jaželbitsyn ohi kulkee Moskovan ja Pietarin välinen M10-valtatie. Kunnan alueella on myös Bologojen ja Dnon välinen rautatie, josta haarautuu tavaraliikenteen sivurata Kresttsyyn. Dvoretsin kylässä on rautatieasema. Jaželbitsyn, Moisejevitšin, Zagorjen ja Dvoretsin kylistä on linja-autoyhteydet Valdaihin.

Kunnan pääelinkeinot ovat maa- ja metsätalous (44,3 %) sekä kaupankäynti (24,4 %). Jaželbitsyssa toimii suurkanala, Goruškissa karjanhoitoon erikoistunut maatalousyritys ja Varnitsyssa yksityinen karjatila. Lisäksi on kalankasvatuslaitos. Lähes puolet työvoimasta käy töissä kunnan ulkopuolella. Jaželbitsyssa on lastentarha, keskikoulu, kulttuuritalo, kirjasto, säästökassa, posti ja paikallissairaala.

Seudun nähtävyyksiin kuuluvat muinaiset asuin- ja hautapaikat, Jaželbitsyn 1700-luvun lopulla rakennettu matkapalatsi ja Aleksanteri Nevskin kirkko (1805), Moisejevitšin kylän kirkko (1851), Goruškin tsasouna sekä toisen maailmansodan muistomerkit. Jeremina Gorassa on lomakylä.

Valdain alueella on aikaisemmin ollut 1600-luvulla muodostunutta karjalaisasutusta. 1800-luvulla ja 1900-luvun alussa valdainkarjalaisia asui vielä Bortsovon, Jeremina Goran, Ovintšištšen, Pestovon, Ugrivon ja Zagorjen kylissä, mutta jo tuolloin he osasivat karjalan lisäksi myös venäjää.

## Lähteet

## Aiheesta muualla
* Jaželbitsyn kunnan sivusto
Jussarön kaivos

**Jussarön kaivos** oli Jussaaressa vuosina 1834–1861 ja uudelleen 1961–1967 toiminut rautakaivos. Viimeksi kaivoksen omisti Vuoksenniska Oy.

Jussaaren rautamalmiesiintymää alettiin tutkia 1830-luvulla ja kaivostoiminta jatkui aina vuoteen 1861 saakka, jolloin se oli lopetettava kannattamattomana siitä huolimatta, että kaivoksen työvoimana oli käytetty irtolaisuudesta tuomittuja vankeja. 

Jussarön kaivos avattiin uudelleen vuonna 1961 ja sen tuottamaa rikastetta jalostettiin 1960-luvun alussa perustetulla Koverharin terässulatolla. Osittain meren alla ollut kaivos lopetettiin vuonna 1967 kannattamattomana. Tämän jälkeen saari siirtyi puolustusvoimien käyttöön.

1800-luvun kaivostoiminnasta on säilynyt jäänteinä noin kymmenen avolouhosta saaren pohjoisosassa. 1960-luvulla saaren eteläosassa toimineesta uudesta kaivoksesta on säilynyt 250 metriä syvä kaivoskuilu sekä noin kymmenkunta erilaista rakennusta kuten murskaamo, rikastamo, konepaja, konttori ja  varastorakennuksia.

## Lähteet
* Museovirasto : Valtakunnallisesti merkittävät rakennetut kulttuuriympäristöt : Jussarön kaivossaari
* Jussarö
Tiina Leppäkoski

**Tiinamaari (Tiina) Leppäkoski** (s. 28. huhtikuuta 1990 Lahti) on suomalainen pikajuoksija. Hän edustaa Lahden Ahkeraa ja häntä valmentaa Mika Salminen. Aiemmin valmennuksessa oli mukana myös Anukaisa Järvinen.

Leppäkoski karsiutui Novi Sadin alle 20-vuotiaiden EM-kilpailuissa 2009 100 metrin juoksun välierissä ja 200 metrin alkuerissä. Hän on kilpaillut aikuisten maaotteluissa vuodesta 2009 lähtien. Hän saavutti Kalevan kisoissa 100 metrin juoksussa hopeaa 2013 ja pronssia 2012 ja sisäratojen SM-kilpailuissa pronssia 60 metrin juoksussa 2010. Viestijuoksun SM-kilpailuissa 2010 hän voitti kultaa 4&nbsp;×&nbsp;100&nbsp;metrin viestissä.
 
## Henkilökohtaiset ennätykset
### Ulkoradat

### Sisäradat

## Lähteet
Nils Jørgensen

**Nils Anton Jørgensen** (19. kesäkuuta 1911 Kristiania &ndash; 15. tammikuuta 1996 Oslo) oli norjalainen miekkailija. Hän osallistui Berliinin olympialaisissa 1936 floretin henkilökohtaiseen ja joukkuekilpailuun. Jørgensen putosi henkilökohtaisessa kilpailussa ensimmäisellä kierroksella, ja myös Norjan joukkue karsiutui. 

Urheilu-uransa jälkeen Jørgensen toimi diplomaattina. Hän oli vuodesta 1965 Norjan EEC-suurlähettiläänä. ja myöhemmin suurlähettiläänä Bernissä, Islamabadissa, Teheranissa ja Kabulissa.
## Lähteet

* Jørgensenin profiili sports-reference.com -sivustolla   

### Viitteet
Maria Räsänen

**Maria Katariina Räsänen** (s. 11. maaliskuuta 1992 Kuopio) on suomalainen pikajuoksija. Hän edusti vuoteen 2011 asti Kuopion NMKY:tä, vuoteen 2016 Kuopion Reipasta, vuoteen 2022 Lapinlahden Vetoa ja sen jälkeen Kuopion Reipasta. Häntä valmentaa Sami Länsivuori.

Kalevan kisoissa Räsänen on voittanut SM-hopeaa 100 metrillä vuosina 2012 ja 2017 sekä pronssia 2011, 2013 ja 2014. Vuonna 2012 hän voitti pronssia myös 200 metrillä. SM-hallikisoissa 2012 Räsänen saavutti hopeaa 60 metrillä ajalla 7,53. SM-hallikisoissa 2013 hän uusi 60 metrillä hopeansa ajalla 7,45.

Vuonna 2011 Räsänen karsiutui Tallinnan alle 20-vuotiaiden EM-kilpailuissa 100 metrin välierissä ja 200 metrin alkuerissä. Hän on kilpaillut aikuisten maaotteluissa vuodesta 2011. Helsingin EM-kilpailuissa 2012 Räsänen juoksi avausosuuden naisten 4 × 100 metrin viestissä. Joukkue karsiutui loppukilpailusta ajalla 44,65. Heinäkuussa 2012 Räsänen voitti alle 23-vuotiaiden Pohjois- ja Baltian maiden mestaruuskisoissa Norjan Ullensakerissa kultaa 100 metrillä ajalla 11,69 ja 4&nbsp;×&nbsp;100 metrin viestissä sekä hopeaa 200 metrillä 2,2 metrin myötätuuliajalla 24,05. Tampereen alle 23-vuotiaiden EM-kilpailuissa 2013 hän selviytyi 100 metrillä välieriin ja oli Suomen joukkueessa seitsemäs 4&nbsp;×&nbsp;100 metrin viestissä.

Kaudella 2014 Räsänen kärsi loukkaantumisista.

## Henkilökohtaiset ennätykset
### Ulkoradat

### Sisäradat

## Lähteet

## Aiheesta muualla
* Maria Räsäsen kotisivut
Kärpälän kaivos

**Kärpälän grafiittikaivos** toimi Mäntyharjulla Peruveden rannalla vuosina 1850–1947. Kaivoksesta louhittiin sen toiminta-aikana 600 tonnia grafiittimalmia. Kaivos oli toiminnassa kolmena ajanjaksona 1800-luvun puolivälissä, 1900-luvun alkupuolella ja viimeksi vuosina 1936–1947. Kiveä louhittiin yhteensä 10&nbsp;000 tonnia. Kärpälän esiintymän grafiittipitoisuus oli 39 prosenttia.

Kärpälän avolouhos on nykyisin veden täyttämä. Grafiittimalmia löytyy louhoksen ympäristöstä ja lähistöllä on myös pienempiä kuoppia, joista grafiittia on kaivettu. Kaivoksen tuottamaa sivukiveä löytyy maastosta ja läheisen järven rannalta.

Suomessa on grafiittia louhittu Kärpälän kaivoksen lisäksi noin 30 pienemmästä kaivoksesta. Näistä merkittävimpiä ovat olleet 1917 toiminut Soukon kaivos Vammalassa sekä Leppävirran Haapamäen kylässä 1860- ja 1870-luvuilla sekä 1900-luvun alussa toiminut kaivos.

## Lähteet
* GTK Tietoaineistot / Suomen kaivosteollisuus / Grafiittikaivokset
Michal Dobroň

**Michal Dobroň** (s. 29. syyskuuta 1979 Praha, Tšekki) on tšekkiläinen jääkiekkoilija, joka pelaa Ranskan liigassa Morzine-Avoriaz-Les Getsissä.

## Tilastot

## Lähteet
* 
* 
*
Ford 1000 -sarja

**Ford 1000 -sarja** oli sarja traktoreita, joita Ford valmisti vuosina 1964-1975. Vuonna 1975 traktorit korvattiin uusilla 100 -sarjan malleilla.

## Suunnittelu
Projekti 6X, jonka tuloksena kehitettiin mallit 2000, 3000, 4000 ja 5000, aloitettiin 1960-luvun alussa. Projektin alussa Fordin erilliset Yhdysvaltain ja Euroopan suunnitteluryhmät pitivät monia kokouksia, joissa päätettiin projektin tavoite: Kehittää samoista osista valikoima traktoreita, joita on mahdollista valmistaa kolmessa maassa, jotka vastaavat kaikkiin maatalouden vaatimuksiin ympäri maailman, ja jotka korvaavat Fordin erilliset Amerikan ja Euroopan traktorimallistot.

Mallien 2000 ja 3000 tarkoituksena oli korvata Amerikkalaiset Workmaster ja Powermaster sekä Englantilainen Dexta. Englantilainen Super Major korvattaisiin mallilla 5000.

Malleille 2000 ja 3000 kehitettiin uusi 8+2 -vaihteinen vaihteisto Dextan 6+2 -vaihteiston pohjalta ja samaa vaihteistoa käytettiin myös 5000:ssa. 2000:ssa ja 3000:ssa käytettiin vanhaa taka-akselia, joka muistutti Dextan taka-akselia. 5000:een kehitettiin uusi planeetta-tyyppisillä vähennyspyörästöillä varustettu akseli.

Kaikkissa maleissa käytettiin samanlaista muotoilua, mutta 5000:en konepeitto oli pitempi 4-sylinterisen moottorin takia. Muotoilun viimeisteli Fordin muotoilustudio Dearbornissa.

## Moottorit
Aluksi uusissa traktoreissa oli tarkoitus käyttää vanhoja Dagenhamissa koottuja moottoreita, jotka olivat käytössä Fordsoneissa. Pitkien neuvotteluiden jälkeen päätettiin kuitenkin suunnitella täysin uusi moottoriperhe, jossa olisi suuri sylinterin halkaisija ja pieni iskun pituus. Tämä aiheutti huonon kylmäkäynnistyvyden, koska sylinterissä oli paljon lämpöä poisjohtavaa pinta-alaa. Moottoreiden sylinteriryhmät suunniteltiin korkeiksi ja öljypohjat osaksi kantavaa rakennetta, jolloin ei tarvittu erillistä runkoa moottorin kohdalle. Eri moottoreissa pyrittiin käyttämään mahdollisimman paljon samoja osia, jotta valmistuskustannukset saatiin pidettyä pieninä.

## Lähteet
Karl Vernon

**Karl Vernon** (19. kesäkuuta 1880 Neuenahr, Saksan keisarikunta &ndash; 11. heinäkuuta 1973 Worthing) oli brittiläinen soutaja ja olympiamitalisti. Hän edusti seuratasolla Thames Rowing Clubia. Vernon osallistui Tukholman olympialaisissa 1912 perämiehellisiin nelikkoihin, joista Thames Rowing Club voitti hopeaa.

Vernon sulatutti voittamansa soutupalkinnot vuonna 1954 Vernon Trophy -palkinnoksi, joka jaetaan Head of the River -kilpailussa. Hän oli myös kuvataiteilija.

## Lähteet